stanford-oval/wikipedia huggingface dataset:
א' באלול
אירועים היסטוריים

ב'תמ"ט – לפי פרקי דרבי אליעזר, יום עליית משה רבנו להר סיני לקבלת לוחות הברית השניים
ג'ת"ט (לפי המסורת היהודית) – נבואת חגי הראשונה, שבה הוא מוכיח על העצלות בשיקום בית המקדש (חגי א', א')
ה'תרנ"ז – נפתח הקונגרס הציוני הראשון בבזל שבשווייץ
ה'תר"פ – עלייה לקרקע של ביתניה עילית, ניסיון ההתיישבות הראשון של תנועת השומר הצעיר בארץ ישראל
ה'תרצ"ט – הבריטים קבעו כי עולים "בלתי חוקיים" שיגיעו ארצה ייעצרו לזמן בלתי מוגבל, לצורך זה הוקם ליד עתלית מחנה מעצר למעפילים
ה'תש"ג – תחילת חיסול גטו וילנה על ידי הנאצים
ה'תשמ"ב – מלחמת שלום הגליל: כוח רב-לאומי נוחת בביירות כדי להשגיח על נסיגת אש"ף מלבנון
ה'תשנ"ג – התחנה המרכזית החדשה של תל אביב נפתחת לפעילות, לאחר יותר מ-25 שנות בניה
ה'תשפ"ג – פתיחה של דנקל – הקו האדום של הרכבת הקלה בגוש דן
נולדו

ה'תק"ס – שמואל דוד לוצאטו (שד"ל), פרשן מקרא, בלשן עברי, מתרגם ופילוסוף איטלקי (נפטר ב-ה'תרכ"ו)
ה'תרנ"ט – יעקב הרוזן, היסטוריון, חוקר ומחנך
ה'תרפ"ו – יונת סנד, סופרת ישראלית
ה'תרצ"ז – דסטין הופמן, שחקן קולנוע אמריקאי
ה'תשי"ד – שלומי שבת, זמר מזרחי ישראלי
ה'תשמ"ב – גד אלבז, זמר חסידי-מזרחי
נפטרו

ה'תרמ"ד – רבי חנוך העניך דב מייער האדמו"ר מאַלֶסק, בעל "לב שמח"
ה'תרע"ג – הרב פנחס בילליטצער, אב"ד ק"ק סרנץ' ומחבר ספר 'גבעת פנחס'
ה'תרע"ט – הרב מנחם מנדל חן, מחשובי רבני חב"ד בראשית המאה ה-20, סנגור במשפט בייליס
ה'תשמ"ט – אביבה אורי, ציירת ישראלית
ה'תשפ"א – הרב אברהם דב אוירבך, רבה הראשי של טבריה.
ל' באב – ב' באלול
אלול
הערות שוליים

↑  לדעת הב"ח (אורח חיים, סימן תקפ"א) בל' באב.
אדם ראיינר

| --- | --- |

אדם ראיינר מימין בשנות ה-20 לחייו
 לידה:  1899 גראץ, האימפריה האוסטרו-הונגרית 
 פטירה:  4 במרץ 1950 (בגיל 51 בערך) וינה, אזורי הכיבוש באוסטריה 
 מדינה:  אוסטריה 
 
אדם ראיינר (גרמנית: Adam Rainer;‏ 1899 – 4 במרץ 1950) הוא האדם היחיד שתועד בהיסטוריה הרפואית הן כגמד והן כענק. נטען שהוא סבל מאקרומגליה.
חייו

ראיינר נולד בגראץ, אוסטרו-הונגריה. בשנת 1917 כשהיה בן 18 גובהו עמד על 122.5 סנטימטרים בלבד. לפי ההגדרה, אדם הלוקה בגמדות הוא אדם בוגר שגובהו מתחת ל-147 סנטימטרים. ואז כפי הנראה מגידול במוחו, הוא החל לצמוח בקצב מהיר כך שבשנת 1931 ובגיל 31 גובהו נסק לגובה של כ-218 סנטימטרים. הענקיות שלו גרמה לו לנכות והוא היה צריך לנוע בכיסא גלגלים לכל יתר חייו. עד למותו בשנת 1950 (בגיל 51) הגיע לגובה של 234 סנטימטרים. אורך כפות רגליו הגיע ל-33.3 סנטימטרים, והם גדלו ממידה 43 (לפי התקן האירופי) למידה 53 בשלוש שנים בלבד. אורך כפות ידיו הגיע ל-23.9 סנטימטרים והוא שקל בשיאו 109 קילוגרמים.
M22

ערך זה עוסק בצביר כדורי. אם התכוונתם לטנק, ראו .
| --- | --- |

 נתוני תצפית
 קבוצת כוכבים:  קשת
 שמות נוספים:  NGC 6656
 מגלה:  יוהאן אברהם איהל
 תאריך גילוי:  1665
 סוג:  צביר כדורי
 בהירות נראית:  5.1+
 סיווג מורפולוגי:  VII
 עלייה ישרה:  18ʰ 36ᵐ 24.21ˢ
 נטייה:  ‏12.2″ ‏54′ ‏23°‏-
 מאפיינים פיזיים
 בהירות מוחלטת:  7.4-
 מרחק:  10,400  שנות אור 3,188.62  פארסק
 קוטר:  100 שנות אור
 מסה:  500,000 ☉M
 מספר כוכבים:  83,000
M22 (מ-Messier 22, נקרא גם NGC 6656) הוא צביר כדורי בקבוצת הכוכבים קשת הנמצא במרחק של כ-10,400 שנות אור ממערכת השמש והוא אחד הצבירים הכדוריים הקרובים ביותר שידועים כיום. זהו גם אחד הצבירים הכדוריים הבהירים ביותר ומהבודדים שניתן לראות ללא ציוד עזר. ככל הנראה זהו הצביר הכדורי הראשון שהתגלה (בשנת 1665, אם כי זיהויו כצביר כדורי התרחש רק כ-120 שנים מאוחר יותר).
היסטוריה

הצביר התגלה על ידי יוהאן אברהם איהל, אסטרונום חובב מגרמניה, בשנת 1665 שזיהה אותו כערפילית בזמן שצפה בשבתאי. אדמונד היילי תיאר אותו בשנת 1716 כ"ערפילית קטנה ובהירה במיוחד". שארל מסיה תיאר אותו בקטלוג מסיה כ"ערפילית עגולה חסרת כוכבים" ובשנת 1783 זיהה האסטרונום ויליאם הרשל שזהו צביר.
בשנת 1986 גילה טלסקופ החלל IRAS מקור נקודתי שהתברר כערפילית פלנטרית. זו הייתה הערפילית הפלנטרית השנייה שהתגלתה בצביר כדורי (הקודמת התגלתה ב-M15) מתוך 4 שהתגלו בסך הכל עד היום. בשנת 2001 התגלו בתצפיות של טלסקופ החלל האבל מספר גופים בעלי מסה נמוכה יחסית - כ-80 פעמים מסת כדור הארץ או כרבע ממסתו של צדק.
בהירות נראיתו של הצביר היא מדרגה 5.1, והוא הצביר הכדורי השלישי בבהירותו אחרי אומגה בקנטאור ו-47 בטוקאן (שאינם נכללים בקטלוג מסיה). ניתן להבחין בו בעין לא מצוידת בתנאי תצפית טובים במקומות שבהם הוא אינו קרוב מדי לאופק הדרומי או באמצעות משקפת. טלסקופ חובבים מאפשר להבחין באליפטיות של הצביר וטלסקופ בינוני מאפשר להבחין בכוכבי הצביר, שהבהירים שבהם הם מדרגת בהירות 11. הצביר נמצא מעט פחות ממעלה מדרום למלקה וכ-2.5 מעלות ממזרח-צפון-מזרח לכוכב קאוס בוראליס (λ בקשת), כך שקל לאתרו. בשל קרבתו למלקה, עוברים לעיתים על פניו כוכבי לכת.
מאפייני הצביר

צורתו של M22 היא קצת אליפטית, קוטרו כ-100 שנות אור ומרחקו ממערכת השמש הוא כ-10,400 שנות אור כך שגודלו הזוויתי הוא כ-32 דקות קשת - מעט גדול יותר מגודלו של הירח המלא. צפיפותו של M22 גבוהה והוא מכיל כ-83,000 כוכבים. עד היום התגלו בו 32 כוכבים משתנים. הצביר נמצא בכיוון הכללי של מרכז שביל החלב ובשל מסתו הגדולה הוא יוצר עידוש כבידתי המאפשר להבחין בכוכבים עמומים במרכז הגלקסיה.
הערות שוליים

↑  A. F. Marino, A. P. Milone, G. Piotto, S. Villanova, L. R. Bedin, A. Bellini, and A. Renzini: A double stellar generation in the Globular Cluster NGC 6656, p. 11
↑  Hint of Planet-Sized Drifters Bewilders Hubble Scientists באתר של טלסקופ החלל האבל
↑  M22 HST, באתר SEDS Messier Database
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
Take Me Back to London

Take Me Back to London (בעברית: קח אותי בחזרה ללונדון) הוא שיר של הזמר-יוצר האנגלי אד שירן, בהשתתפות הראפר הבריטי סטורמזי. השיר יצא כסינגל השמיני והאחרון מתוך אלבום האולפן הרביעי של שירן, No.6 Collaborations Project. השיר נכתב על ידי שירן, יחד עם שלבאק, מקס מרטין, פרד אגיין וסטורמזי, ווהופק על ידי סקרילקס, קני ביטס ופרד. לאחר שפורסמה גרסת הרמיקס שלו, הגיע השיר למקום הראשון במצעד הסינגלים הבריטי.
רקע וכתיבה

שירן וסטורמזי כבר שיתפו פעולה בעבר, כאשר הופיעו יחד בטקס פרסי המוזיקה הבריטית 2017. "Take Me Back to London" הוא שיר גריים (אנ'), תת-ז'אנר מסוגת המוזיקה האלקטרונית שהתפתח בבריטניה.
ביקורות

רייסה ברונר ממגזין טיים כתבה כי הביט ב"Take Me Back to London" מקבל את "הטאצ' המלודי של שירן, כשסטורמזי שר מההתחלה כדי להגביר את האנרגיה בעזרת החותם החיוני שלו". ג'ון קרמניקה מהניו יורק טיימס כתב שסטורמזי "עושה עבודה ראויה להערצה של לשיר ראפ באכזריות אך בנימוס כדי לא לעקוף את האמן המוביל".
ביקורות > רשימות סוף שנה

"Take Me Back to London" נחשב בעיני מבקרים רבים לאחד השירים הטובים ביותר בשנת 2019.
| פרסום | רשימה | דירוג | מקור |
| --- | --- | --- | --- |
| NPR | שיתופי הפעולה הגדולים ביותר לשנת 2019 | 14 |  |
הצלחה מסחרית

השיר זכה להצלחה בבריטניה, כאשר נכנס לראשונה למצעד הסינגלים הבריטי במקום השלישי, ובהמשך טיפס עד למקום הראשון, והפך לסינגל השלישי מ-No.6 Collaborations Project שהגיע לפסגת המצעד. זה היה השיר השמיני של שירן, והשני של סטורמזי שהגיע לראש המצעד הבריטי.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 29 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 16 |  |
|  ארצות הברית | רולינג סטון טופ 100 | 62 |  |
|  גרמניה | GfK – טופ 100 | 68 |  |
|  דנמרק | היטליסטן | 26 |  |
|  הולנד | מצעד 40 הסינגלים ההולנדיים | 69 |  |
|  הממלכה המאוחדת | מצעד הסינגלים הבריטי | 1 |  |
|  לטביה | לטביה טופ 40 | 22 |  |
|  ליטא | AGATA | 79 |  |
|  ניו זילנד | המצעד הניו זילנדי הרשמי | 29 |  |
|  סקוטלנד | מצעד הסינגלים הסקוטי | 8 |  |
|  קנדה | קנדה הוט 100 | 59 |  |
|  שוודיה | סוורייטופליסטן | 44 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 23 |  |
|  פורטוגל | מצעד הסינגלים הפורטוגזי | 2081 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| דנמרק (IFPI Danmark) | זהב | 45,000 |
| פולין (ZPAV) | זהב | 25,000 |
| בריטניה (BPI) | פלטינה ×2 | 1,200,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 9 באוגוסט 2019 | רדיו להיטים עכשוויים | אסיילום • אטלנטיק |  |
רמיקס

Take Me Back to London (Sir Spyro Remix), בהשתתפות סטורמזי, האמן האנגלי ג'ייקיי, והראפר האנגלי אייץ' פורסם כסינגל ב-23 באוגוסט 2019.
רמיקס > וידאו קליפ

הווידאו קליפ הרשמי של הרמיקס צולם במנצ'סטר, ברמינגהאם ולונדון על ידי הבמאי KC לוק. הוא נפתח בצילומים של שירן וסטורמזי כאשר הם נוסעים האזור הכפרי ברולס רויס קולינן, כשהם לובשות חליפות תואמות ונמדדים לחליפות בהתאמה אישית. בהמשך מצטרפים אליהם ג'ייקיי ואייץ' כאשר הם רוכבים על אופנועים, ועושים פעילויות שונות המזוהות עם בריטים, כגון שתיית תה ומשקאות חריפים בריטיים, וחגיגה בפאב בשעות הלילה.
רמיקס > רשימת רצועות

| הורדה דיגיטלית וסטרימינג> מס' | הורדה דיגיטלית וסטרימינג> שם | הורדה דיגיטלית וסטרימינג> משך | הורדה דיגיטלית וסטרימינג>  | הורדה דיגיטלית וסטרימינג>  | הורדה דיגיטלית וסטרימינג>  | הורדה דיגיטלית וסטרימינג>  | הורדה דיגיטלית וסטרימינג>  | הורדה דיגיטלית וסטרימינג>  | הורדה דיגיטלית וסטרימינג>  |
| --- | --- | --- | --- | --- | --- | --- | --- | --- | --- |
| 1. | Take Me Back to London (Remix) (בהשתתפות סטורמזי, ג'ייקיי ואייץ')   | 3:52 |  |  |  |  |  |  |  |
| 2. | Take Me Back to London (Sir Spyro Remix) (בהשתתפות סטורמזי, ג'ייקיי ואייץ')   | 3:51 |  |  |  |  |  |  |  |
רמיקס > היסטוריית יציאות לאור

| אזור | תאריך | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 23 באוגוסט 2019 | הורדה דיגיטלית • הזרמת מוזיקה | מקורי + סיר סייפרו רמיקס | אסיילום • אטלנטיק |  |
| הממלכה המאוחדת | 13 בספטמבר 2019 | רדיו להיטים עכשוויים | סיר סייפרו רמיקס | אסיילום • אטלנטיק |  |
אד באטלר

| --- | --- |
אין תמונה חופשית
 לידה:  27 בפברואר 1962 (בן 62)
 השכלה:  אוניברסיטת אקסטר  איטון קולג' 
 השתייכות:  הצבא הבריטי הצבא הבריטי
 תקופת הפעילות:  1984–2008 (כ־24 שנים)
 דרגה:  בריגדיר גנרל
 תפקידים בשירות
 מפקד גדוד שירות האוויר המיוחד חטיבת התקיפה האווירית ה-16 מפקד הכוחות בריטיים באפגניסטן ראש חטיבת המבצעים של הכוחות המזוינים של בריטניה
 פעולות ומבצעים
 לחימה בצפון אירלנד מלחמת בוסניה מלחמת אפגניסטן מלחמת עיראק
 עיטורים
  מסדר האימפריה הבריטית  אות השירות המצוין
 
אדוארד אדם באטלר (באנגלית: Edward Adam Butler; נולד ב-27 בפברואר 1962) הוא בריגדיר גנרל לשעבר בריטי יוצא הצבא הבריטי אשר שימש כמפקד הכוחות הבריטיים באפגניסטן.
ביוגרפיה

לאחר שהשלים את לימודיו באיטון קולג' ובאוניברסיטת אקסטר התגייס באטלר לצבא הבריטי, התקבל לאקדמיה הצבאית המלכותית בסנדהרסט והוסמך כקצין חי"ר בשנת 1984. באטלר שובץ ברגימנט המעילים הירוקים המלכותי ולקח חלק בלחימה בצפון אירלנד כמפקד מחלקה ופלוגה. לאחר מכן התנדב לשירות האוויר המיוחד ולחם בבוסניה ב-1997 ובסיירה לאון בשנת 2000. בשנים 2001–2002 שימש כמפקד שירות האוויר המיוחד, והוביל את היחידה במהלך מלחמת אפגניסטן ובמלחמת עיראק. בשנת 2004 מונה למפקד חטיבת הסער האווירי ה-16 ופיקד עליה ועל וכלל הכוחות הבריטיים בלחימה במחוז הלמנד שבאפגניסטן. בשנת 2008, לאחר ששימש בתפקיד ראש חטיבת המבצעים של הכוחות המזוינים של בריטניה בחר לפרוש מן השירות.
באטלר נשוי ואב לשניים.
הערות שוליים

↑  ynet, קצין בכיר: "בריטים מסייעים לטליבאן באפגניסטן", באתר ynet, 2 באוגוסט 2008.
↑  גל פרל פינקל, ‏להפסיד במלחמות קטנות – ביקורת ספר, בין הקטבים ‏23, אוקטובר 2019, עמ' 229–238
↑  אריאל שמידברג, אפגניסטן: 16 נהרגו בפיגוע סמוך לשגרירות ארה"ב, באתר News1 מחלקה ראשונה, 8 בספטמבר 2006.
| --- | --- |
בקרת זהויות :  GND: 1139398202  VIAF: 4693150518486403650000   WorldCat (עם VIAF): 4693150518486403650000 
ערך זה הוא קצרמרבנושא אישים. אתם מוזמנים לתרום לוויקיפדיה ו.
RStudio

| --- | --- |


 מפתח:  RStudio, Inc
 מחזור חיים:  2011–הווה (כ־13 שנים) 
 גרסה אחרונה:  2024.04.2+764 (10 ביוני 2024) 
 מערכת הפעלה:  חלונות, OS X, לינוקס
 נכתבה בשפות:  C++, Java, JavaScript 
 סוג רישיון:  AGPL גרסה 3
 קוד מקור:  https://github.com/rstudio/rstudio 
 קטגוריה:  סביבת פיתוח משולבת
 rstudio.com
 
RStudio היא סביבת פיתוח משולבת (IDE) חופשית לשפת R, שפת תוכנה לסטטיסטיקה חישובית וגרפית.
RStudio קיים בשתי גרסאות: RStudio Desktop כתוכנה מקומית למחשב אישי ו־RStudio Server על שרת לינוקס מרוחק אליו ניגשים דרך גלישה בדפדפן. 
ניתן להשיג RStudio Desktop בחבילות לMicrosoft Windows, Mac OS X ו-linux.
RStudio נכתב בשפת C++‎ משתמש בתשתית Qt לממשק משתמש הגרפי.
עבודה על RStudio החלה באזור דצמבר 2010, וגרסת הביטא הפומבית יצאה בפברואר 2011.
הערות שוליים

↑  RStudio, new open-source IDE for R | RStudio Blog, web.archive.org, ‏2015-01-24
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
אברהם הכהן (תימן)

הרב אברהם הכהן (ה'תרכ"ט, 1869 - י"ט באלול ה'תשי"ט, 1959) היה ראש ישיבת בית שרעבי בתימן.
תולדות חייו

נולד לרב אהרן הכהן בצנעא, תימן בשנת ה'תרכ"ט (1869). כבר בגיל צעיר למד מרבי יוסף הכהן. לאחר מכן עבר ללמוד אצל הרב יוסף קרח, ובנו הרב חיים קרח. בהגיעו לבגרות עבר ללמוד עם אביו בישיבה המרכזית והגדולה שבצנעא, ישיבת מהרי"ץ.
עיקר לימודו היה בגמרא ובפוסקים. אחד מחבריו לספסל הלימודים היה הרב עמרם קרח ששימש בסוף ימיו כרב ראשי ליהודי תימן.
חתנו, הרב שלום יצחק הלוי, כתב עליו: "זכורני בהיותי צעיר לימים כשהייתי לומד כתלמיד לפניו והייתה מתעוררת שאלה בבית המדרש, היו הלומדים נושאים מבטיהם אליו שיאיר עיניהם בהלכה, מתוך שברורים לו שבילי ההלכות כשבילי שכונתו, היה פותח ההלכה בלא היסוס ומציין את הפרק ואת הסימן המבוקש".
בשנת ה'תרס"ה, 1905, בימי מלחמת האמאם נגד הטורקים, חרבה עיר הבירה צנעא. בעקבות זאת נסגרה הישיבה והרב הכהן גלה חודשים ספורים ממקום מגוריו עם כל משפחתו ובראשם אביו הרב אהרן לכפר סיאן הסמוך לעיר. אחיו משולם היה דואג להם לצורכי מזון ולכלכלת ביתם.
כשפסק הרעב, חזר הרב יחד עם אביו וחבריו לצנעא. הוא עבר יחד עם אביו לבית מדרשו של הרב יחיא קאפח, בה למדו כעשר שנים.
ראש ישיבה

בשנת ה'תר"פ, 1920, פרשו הרב ואביו מבית המדרש ופתחו ישיבה בבית כנסת של הרב חותר, שנקראה "כניס בית אלשרעבי". הרב החל ללמד ולהורות בישיבתו של אביו. רבים באו לשמוע אותו.
הוא הפך לראש הישיבה לצד אביו. עיקר לימודיו בישיבה היו תלמוד ופוסקים ובעיקר ברמב"ם. אביו עמד בראשות הישיבה לצידו 14 שנה, עד שנפטר בשנת ה'תרצ"ד, 1934 ולאחר-מכן המשיך הרב לבדו לעמוד בראש הישיבה עד עלותו לארץ ישראל.
עלייתו לישראל

בכסלו שנת ה'תש"ד, 1943, עלה הרב לארץ ישראל. בראשונה הגיע למחנה עולים בעתלית, ולאחר תקופה קצרה עבר להתגורר בשכונת כרם התימנים בעיר תל אביב. עם בואו נפתחה ישיבת "אהל תורה" בתל אביב. והוא שימש כמגיד השיעור ונשיא הישיבה במשך 16 שנים.
נפטר בי"ט באלול שנת ה'תשי"ט, 1959, והוא בן תשעים שנה. הוא נטמן בהר המנוחות בירושלים, לצד דודיו, שהיו בין עולי תימן הראשונים.
חתנו הוא הרב שלום בן הרב יחיא יצחק הלוי, חבר הרבנות הראשית לישראל.
אגודת הנוקדים

אגודת הנוקדים בישראל אגודה שיתופית חקלאית בע"מ, הידועה בשם המקוצר אגודת הנוקדים, היא אגודה שיתופית חקלאית המייצגת את מגדלי הכבשים בישראל.
בין מטרות האגודה, לפתח, לייעל ולשכלל את משק הכבשים בישראל לטובת העוסקים בענף והציבור
ולעודד צריכת מוצרי חלב כבשים ובשר כבש מתוצרת ישראל.
האגודה עוסקת בקידום השיווק בארץ ובייצוא גבינות לחו"ל. היא עורכת כנסים ושותפה בעיצוב המדיניות של משרד החקלאות והגורמים החקלאיים הקשורים לענף הכבשים. כן מספקת האגודה חומר ומידע לציבור ולמשרדי הממשלה.
משרדי האגודה ממוקמים בקרית מטלון בפתח תקווה. האגודה קמה בשנת 1930 בשם "הנוקד", בין מייסדיה היה מתתיהו שלם שאף ערך את הספר "הרועה העברי" שיצא בהוצאת האגודה.
מנכ"ל האגודה בשנים 2009 עד 2014 היה איציק שניידר מבית אלעזרי, ולאחריו משמש כמנכ"ל מועצת החלב ויו"ר האגודה הוא יצחק גרהרד ממושב מרחביה.
מתתיהו שלם במרעה, רמת יוחנן
כנס אגודת הנוקדים ב-1944 בכפר ילדים
| --- | --- |
בקרת זהויות :  NLI: 987007305666105171 
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
XYZ

XYZ היא קונבנציה בברידג'. השימוש בה הוא בהכרזה השנייה של המשיב אחרי רצף של שלוש הכרזות בגובה 1 של הפותח והמשיב. שמה נגזר מאותו רצף של הכרזות. לאחר שלוש ההכרזות האלה ההכרזה הרביעית של המשיב בסדרת מיינור בגובה 2 היא הכרזה לא טבעית המהווה חלק מהקונבנציה.
שימוש הקונבנציה

הקונבנציה משמשת בעיקר להבחנה בין ידיים מזמינות למשחק מלא לבין ידיים מחייבות למשחק מלא. במובן זה היא דומה לגרסת two-way Checkback Stayman של קונבנציית צ'קבק סטיימן ולקונבנציית New Minor Forcing.
אופן ההכרזה

לאחר רצף של שלוש הכרזות בגבוה 1 הכרזת סדרת מיינור בגובה 2 היא הכרזה לא טבעית המזמינה למשחק מלא או מחייבת משחק מלא.


דוגמה: פתיחה של ♣1. המשיב מכריז ♥1 והפותח ♠1.


במקרה זה הכרזת ♣1 היא ה-X שבשם הקונבנציה. ה-Y בשם הקונבנציה היא הכרזת ♥1 וה-Z בשם הקונבנציה היא הכרזת ♠1.לאחר XYZ הכרזת סדרת מיינור בגובה 2 היא חלק מהקונבנציה.
אופן ההכרזה > ההכרזה השנייה של המשיב

♣2 הכרזה מזמינה למשחק מלא או הכרזה עם יד חלשה ואורך בסדרת ה-♦.
זוהי הכרזה מלאכותית ללא קשר למספר קלפי ה-♣ של המשיב.
הפותח מכריז תמיד ♦2 אחרי ♣2. בהמשך מתארים השותפים כל אחד את ידו שלו לרוב בגובה הנמוך ביותר. מהלך הכרזה כזה מאפשר מציאת התאמה בסדרת מייג'ור.
אם למשיב יש יד חלשה עם אורך בסדרת ה-♦, הוא מכריז Pass.


החיסרון של הכרזה זו הוא בכך שלא ניתן לשחק בחוזה טבעי של ♣2.
♦2 הכרזה מחייבת למשחק מלא
♥2 ו- ♠2 הן הכרזות signoff, כלומר: הפותח צריך להכריז Pass. שתי ההכרזות האלה הן הכרזות טבעיות.
למשל: הפותח מכריז ♣1 המשיב ♥1. הפותח מכריז ♠1. המשיב עם 6 נקודות ושישה קלפים בסדרת ה-♥ מכריז ♥2.
2NT מחייבת את הפותח להכריז ♣3.
המשיב יכול להחזיק יד חלשה עם אורך בסדרת ה-♣ ולהכריז Pass. המשיב יכול גם להחזיק יד מחייבת למשחק מלא עם אורך בסדרת ה-♣.
הכרזת 2NT דומה להכרזת 2NT בקונבנציית לבנסול.
חזרה על סדרה בגובה 3
מבטיחה לפחות 6 קלפים בסדרה ומחייבת למשחק מלא.
החלפת סדרה בגובה 3
מחייבת למשחק מלא. מבטיחה לפחות 5 קלפים בסדרה הראשונה ולפחות 4 קלפים בסדרה השנייה.
גרסאות שונות של הקונבנציה > שילוב עם New Minor Forcing

בגישה זו אין שימוש ב-XYZ במקרים בהם ההכרזה השלישית היא 1NT. אחרי 1NT משתמשים ב-New Minor Forcing.
גרסאות שונות של הקונבנציה > הכרזות אחרי פתיחה או התערבות של שחקן יריב

שימוש בקונבנציית XYZ או ויתור על שימוש בה לאחר התערבות של שחקן יריב או אחרי פתיחה של יריב ושלוש הכרזות בגובה 1 כשהיריבים מכריזים Pass הוא נושא שמשתמשים בקונבנציה צריכים לסכם ביניהם. כך למשל, Bernard Macoux כותב שהוא ושותפו משתמשים בה גם אחרי פתיחה או התערבות של יריב. במצב כזה גם הכרזת Double נחשבת ב-X או כ-Y. דוגמה: יריב פתח ♣1. הכרזת כפל (ה-X של XYZ). הכרזת ♦1 של שותפו של המכפיל (ה-Y של XYZ) והכרזת 1NT של המכפיל (ה-Z של XYZ).
השוואה לצ'קבק סטיימן

מטרת השימוש בקונבנציית צ'קבק סטיימן דומה למטרת השימוש בקונבנציית XYZ. צ'קבק סטיימן היא קונבנציה שהשימוש בה שכיח הרבה יותר. ל-XYZ ולגרסה של Two Way Checkback של צ'קבק סטיימן יש יתרון ברור לעומת הגרסה הפשוטה של צ'קבק סטיימן משום שהן מאפשרות הבחנה בין ידיים מזמינות למשחק מלא לבין ידיים מחייבות למשחק מלא.
השוואה לצ'קבק סטיימן > יתרונות של XYZ בהשוואה לצ'קבק סטיימן

היתרונות הבאים הם בהשוואה לכל הגרסאות של צ'קבק סטיימן:
אפשר להשתמש בה גם במקרים בהם ההכרזה השנייה של הפותח אינה הכרזת 1NT.
ב-XYZ משתמשים גם במקרים בהם ההכרזה השנייה של הפותח היא הכרזת סדרה בגובה 1.
ב-צ'קבק סטיימן משתמשים רק לאחר הכרזה שנייה של הפותח או הכרזה שנייה של המשיב שהיא הכרזת 1NT
XYZ מאפשרת עצירה בחוזה של ♦2
כשמשתמשים ב-XYZ לאחר הכרזת ♣2 של המשיב הפותח חייב להכריז ♦2. משיב עם יד חלשה ואורך ב-♦ יכול להכריז Pass.


כשמשתמשים בצ'קבק סטיימן לא בהכרח הפותח מכריז ♦2 לאחר ♣2 של המשיב.
השוואה לצ'קבק סטיימן > יתרונות של צ'קבק סטיימן בהשוואה ל-XYZ

קל יותר למצוא שותפים שמשחקים צ'קבק סטיימן
אף על פי שיש מספר רב של שחקנים ברמה גבוהה שמשחקים אותה XYZ אינה קונבנציה פופולרית. הרבה שחקנים מכירים את צ'קבק סטיימן ומוכנים שחק אותה. מעט שחקנים מכירים את XYZ או מוכנים ללמוד אותה.
קל יותר למצוא חומר על צ'קבק סטיימן מאשר על XYZ
יש הרבה חומר כתוב על צ'קבק סטיימן בספרים ובאתרי אינטרנט. בקורסים למתקדמים ובקורסים לשחקני תחרויות מלמדים את הקונבנציה. קשה למצוא חומר כתוב על קונבנציית XYZ. נגישות של חומר כתוב וקורסים מקלה על לימוד.
ראו גם

סטיימן (ברידג')
צ'קבק סטיימן
לבנסול
הערות שוליים

↑  XYZ Convention Bridge Hands
↑  XYZ Convention Bridge Hands
↑  XYZ Bridge with Larry Cohen
↑  XYZ, the Convention The Most Beautiful Game
↑  XYZ Bridge with Larry Cohen
↑  XYZ, the Convention The Most Beautiful Game
↑  XYZ Convention Bridge Hands
↑  XYZ, the Convention The Most Beautiful Game
RTA type 2

RTA type 2 הוא סוג של חמצת אבובית הכליה, המתרחש באבובית המקורבת (הפרוקסימלית, נקרא גם pRTA), כאשר הפגם הוא בריאבסורפציה של ביקרבונט (ספיגה מחדש של ביקרבונט) בגוף. כתוצאה מכך יש דליפה (leaking) של ביקרבונט לשתן, ויש מעט ביקרבונט בדם- ולכן נוצרת אצידמיה (יתר חומציות של הדם). שלא בדומה ל- RTA type 1, תאי הביניים של האבובית המרוחקת (intercalated cells) מתפקדים באופן נורמלי, ולכן האצידמיה היא פחות חמורה מאשר ב- RTA type 1, והשתן יכול להיות חומצי מתחת ל- ph של 5.5.
לרוב, RTA type 2 אינו מהווה פגם יחיד אלא מקושר למספר פגמים - כמו בתסמונת פנקוני, המאופיינת בפוספטוריה, גליקוזוריה, ופתולוגיות נוספות כגון פרוטאינוריה.
סיבות

הסיבות להיווצרות RTA type 2:
מחלות משפחתיות:
ציסטינוסיס
גלקטוזמיה
מחלת אגירת גליקוגן (סוג 1)
אי סבילות ללקטוז
תסמונת Lowe
טירוזינמיה
מחלת וילסון
מחלות נרכשות:
עמילואידוזיס
מיאלומה נפוצה
paroxysmal nocturnal hemoglobinuria
טוקסינים, כגון HAART, ifosfamode, עופרת וקדמיום
טיפול

הטיפול נשען על מתן ביקרבונט- ואולם, יש לתת כמויות גדולות של ביקרבונט כדי להתגבר על ה"בזבוז" בשתן.
RTFM

RTFM הם ראשי תיבות באנגלית של המשפט "Read The Fucking Manual" (בתרגום לעברית: "קרא את המדריך המזוין"), הקורא למשתמש לקרוא את חוברת ההדרכה המצורפת לרוב למוצר.
על מנת להימנע משימוש במילה Fucking הנחשבת לגסה הוצעו לביטוי מספר חלופות אפשריות: "Read The Flipping Manual",‏ "Read The Flaming Manual" או "Read The Freakin' Manual".
הביטוי RTFM משמש בקבוצות דיון לתמיכה טכנית כתשובה קצרה למשתמשים השואלים שאלה שהתשובה עליה כתובה (לכאורה) בבירור במדריך למשתמש.
הראשונים שהשתמשו במונח הזה היו חיילי ארצות הברית בשנות הארבעים של המאה העשרים, לאחר שהצבא החל להפיק מדריכי הפעלה (Field Manuals) למשימות שגרתיות. לאחר מכן נקשר הביטוי לתעשיית המחשבים.
"תסמונת" RTFM היא התופעה שבה אנשים שנעזרים במכשירים שונים (ובמיוחד במחשבים) אינם טורחים כלל או כמעט בכלל לקרוא את ההוראות במדריך למשתמש. תופעה זו גורמת נזקים כספיים משמעותיים לחברות המייצרות ובמיוחד לחברות התוכנה, שנאלצות לתת תמיכה לנושאים המופיעים במערכת העזרה.
ברוב המקרים תוצאות ההתעלמות מההוראות הן כספיות (הן עבור הלקוח שביזבז את זמנו והן עבור מרכז התמיכה) ונפשיות (בעיקר לחץ נפשי) בלבד, אולם במקרים חמורים עלולים להיגרם נזקים של ממש, במיוחד במקרים בהן ההוראות האמורות הן הוראות בטיחות שאי יישומן עלול להוביל לפגיעה בגוף או ברכוש. במקרים אחרים (למשל בהפרת זכויות יוצרים של אתרים באינטרנט) התופעה עשויה להוביל לעבירות פליליות.
ראו גם

סלנג באינטרנט
הערות שוליים

↑  What is 'RTFM'? What Does RTFM Mean?, Lifewire
אדם קינזינגר

אדם דניאל קינזינגר (באנגלית: Adam Daniel Kinzinger; נולד ב-27 בפברואר 1978) הוא פוליטיקאי אמריקאי חבר המפלגה הרפובליקנית. כיהן כחבר בית הנבחרים של ארצות הברית מטעם מחוז הקונגרס ה-16 של מדינת אילינוי.